
EXPUNERE DE MOTIVE

1.
CONTEXTUL PROPUNERII

1.1
Obiectivele propunerii

Prezenta propunere se referă la participarea Uniunii Europene în cadrul Programului european pentru inovare și cercetare în domeniul metrologiei (EMPIR) derulat de mai multe state membre.

În conformitate cu Strategia Europa 2020, cu inițiativa emblematică „O Uniune a inovării”, cu Spațiul de cercetare european și cu Orizont 2020, obiectivul central al prezentei inițiative este de a aborda problemele cu care se confruntă sistemul european de cercetare în domeniul metrologiei și de a maximiza beneficiile unor soluții de măsurare mai bune pentru Europa. Obiectivele generale ale EMPIR sunt:

· de a oferi soluții integrate și adecvate obiectivului urmărit de metrologie care sprijină inovarea și competitivitatea industrială și tehnologii de măsurare pentru a face față provocărilor societale precum sănătatea, mediul și energia, inclusiv sprijin pentru elaborarea și punerea în aplicare a politicilor;

· de a crea un sistem european integrat de cercetare în domeniul metrologiei, cu masă critică și o angajare activă la nivel regional, național, european și internațional.

1.2
Motivele propunerii

Metrologia, știința măsurătorilor, este punctul nevralgic al lumii de înaltă tehnologie în care trăim. Fiecare aspect al vieții noastre de zi cu zi este afectat de metrologie, iar măsurătorile din ce în ce mai precise și mai fiabile sunt esențiale pentru a încuraja inovarea și creșterea economică în economia noastră bazată pe cunoaștere. Ceea ce nu putem măsura, nu înțelegem corect și nu putem controla, fabrica sau procesa în mod fiabil. Astfel, progresele în metrologie au un impact profund asupra modului în care înțelegem lumea și asupra capacității noastre de a o modela.

Măsurătorile fiabile și trasabile permit comunității științifice extinse să creeze instrumente mai bune și să avanseze în știință. Acest lucru deschide noi orizonturi pentru industrie, creând spațiu și oportunitate pentru inovare. Măsurătorile sunt esențiale pentru a sprijini și a favoriza înțelegerea și acordul în abordarea unor provocări globale precum energia, sănătatea și schimbările climatice.

Toate guvernele țărilor cu tehnologii avansate sprijină o infrastructură metrologică datorită beneficiilor aduse de aceasta și pentru că ea reprezintă incontestabil un bun public care justifică intervenția publică. Marile puteri economice ale lumii își sporesc investițiile în cercetarea metrologică și în infrastructurile conexe. Având în vedere nivelul de investiții în domeniul metrologiei și rolul său în promovarea excelenței științifice și a competitivității industriale, statele membre individuale sau câteva state acționând împreună nu ar putea concura la nivel mondial.

Actualul program european de cercetare metrologică (EMRP) este o inițiativă comună
 pusă în aplicare de către 22 institute naționale de metrologie. Aceasta se bazează pe articolul 185 din Tratatul privind funcționarea Uniunii Europene (TFUE) care, la punerea în aplicare a programului-cadru multianual, face posibilă coordonarea programelor naționale de cercetare. Evaluarea intermediară a recunoscut valoarea inițiativei. Principala realizare a EMRP este integrarea puternică prin programarea în comun a 50 % din finanțarea națională dedicată cercetării în domeniul metrologiei în Europa. Aceasta a redus fragmentarea, a evitat dublarea inutilă a eforturilor și a contribuit la atingerea masei critice prin concentrarea resurselor în sectoare cheie prin strânsă colaborare cu cei mai buni cercetători. Proiectele EMRP asigură soluții de măsurare europene pentru provocările societale majore și oferă contribuții europene comune la standarde și dispoziții legale.

Deși au fost realizate progrese substanțiale în cadrul EMRP, a devenit evident faptul că sistemul trebuie să abordeze o serie de provocări pentru a spori impactul cercetării în domeniul metrologiei asupra creșterii economice și asupra rezolvării provocărilor socio-economice.

EMPIR, programul succesor, va contribui la o serie de inițiative emblematice în cadrul strategiei Europa 2020 care sunt afectate de cercetarea în domeniul metrologiei, inclusiv „O Uniune a inovării”, „O agendă digitală pentru Europa”, „O Europă eficientă din punct de vedere energetic” și „O politică industrială adaptată erei globalizării”. EMPIR își va îndeplini această misiune prin soluții inovatoare pentru gestionarea resurselor naturale, prin sprijinirea procesului de standardizare care să permită comerțului mondial oportunități pentru noi produse și servicii și prin faptul că permite, de exemplu, testarea eficientă a sateliților de comunicații. EMPIR va avea o contribuție importantă la atingerea obiectivelor programului Orizont 2020, prin sprijinirea unor domenii de importanță directă pentru o serie de priorități ale programului Orizont 2020.

2.
REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

2.1
Consultare privind viitorul programului european de cercetare metrologică

Comisia a efectuat consultări ample cu privire la un viitor program european de cercetare în domeniul metrologiei. 624 de respondenți au reacționat la consultarea publică online efectuată în 2012. Aceștia și-au exprimat opiniile privind relevanța cercetării în domeniul metrologiei, au identificat problemele cu care se confruntă sistemul european de cercetare în domeniul metrologiei și au evaluat o serie de opțiuni de politică. 72 % din răspunsuri au venit din partea organizațiilor și 28 % de la persoane fizice. Principalele contribuții provenind de la organizații au fost primite din partea organizațiilor de cercetare (32 %) și a întreprinderilor (16 %, dintre care 69 % IMM-uri). Consultarea a scos în evidență o serie de probleme, printre care exploatarea industrială insuficientă, lipsa de cooperare a institutelor naționale de metrologie (INM) cu restul bazei științifice, diferențele enorme de capacitate între statele membre ale UE, mobilitatea insuficientă a cercetătorilor în cadrul INM-urilor și lipsa de angajare în activități de standardizare la nivel european.

Un grup de experți a efectuat o evaluare intermediară a EMRP după trei ani de funcționare a programului. Comisia a adoptat raportul său în aprilie 2012. Evaluarea intermediară a recunoscut importanța inițiativei și a indicat progrese considerabile în ceea ce privește coordonarea cercetării. Grupul a fost de părere că „EMRP este un program comun european de cercetare bine gestionat, care a atins deja un nivel relativ ridicat de integrare științifică, administrativă și financiară după numai doi ani de punere în aplicare” și că „EMRP a reușit să creeze un SEC (Spațiu european de cercetare) în metrologie”.

Evaluarea intermediară a criticat mai mult lipsa progreselor înregistrate în ceea ce privește deschiderea sistemului la progresul științific și structurile de consolidare a capacităților. Aceasta a sugerat introducerea unor instrumente speciale pentru a sprijini inovarea și a foilor de parcurs de reglementare/de standardizare în orice inițiativă viitoare pentru a spori impacturile socio-economice ale cercetării în domeniul metrologiei.
Comisia și-a consultat, de asemenea, serviciile prin reuniuni ale grupului de coordonare pentru evaluarea impactului în 2012, care au contribuit la elaborarea planului și a foii de parcurs pentru întocmirea raportului de evaluare a impactului, în special în ceea ce privește definirea problemei și relevanța EMPIR pentru alte direcții generale ale Comisiei Europene.

2.2
Opțiunile de politică

Versiunea finală a raportului de evaluare a impactului a inclus următoarele opțiuni:
În cadrul opțiunii 1, („Nicio acțiune dedicată din partea UE”), participarea UE la EMRP ar urma să fie întreruptă după sfârșitul fazei sale actuale de finanțare în 2013. Nicio dispoziție specifică nu ar fi inclusă în politici, programe sau finanțări ale UE în domeniul cercetării pentru sprijinirea obiectivelor EMRP. Accesul la finanțarea din partea UE ar fi limitat la concurența pentru finanțarea ad hoc a proiectelor prin intermediul Orizont 2020 pentru teme care includ aspecte din domeniul metrologiei.

Opțiunea 2 („Statu quo - EMRP2”) — ar continua cu aceeași inițiativă care se axează exclusiv pe coordonarea și integrarea fundamentale și cercetarea bazată pe provocare. Aceasta ar include anumite cereri privind subiecte relevante pentru industrie.

Opțiunea 3 („Îmbunătățirea inițiativei în temeiul articolului 185 — EMPIR”) s-ar baza pe succesul EMRP prin punerea în aplicare a unei inițiative mai ambițioase și mai favorabile incluziunii în temeiul articolului 185, care este coerentă cu obiectivele Strategiei Europa 2020. Domeniul de aplicare al programului ar putea fi extins prin includerea de module dedicate privind cercetarea și exploatarea industriale și sprijinul pentru standardizare și consolidarea capacităților. Din cauza modificării domeniului de aplicare, numele programului se va modifica din „program european de cercetare în domeniul metrologiei” în „program european pentru cercetare și inovare în domeniul metrologiei”. De asemenea, această opțiune ar implica mai mult părțile interesate și, de asemenea, ar implica direct comunitatea mai largă de cercetare. Nivelul de finanțare din partea UE din cadrul Orizont 2020 ar crește în comparație cu PC7 datorită resurselor necesare pentru a compensa mărirea domeniului de aplicare și creșterea duratei programului. Numărul de state participante va crește de la 22 la [28].

2.3
Rezultatul evaluării impactului

Raportul de evaluare a impactului a concluzionat că opțiunea 3 este în mod clar opțiunea preferată, având în vedere eficacitatea în realizarea obiectivelor, eficiența și consecvența tuturor criteriilor. Aceasta este susținută pe deplin de rezultatele consultării publice (93 % din toate răspunsurile consideră opțiunea „foarte adecvată” sau „corespunzătoare”). Opțiunea se va baza pe realizările anterioare ale EMRP, continuând activitățile actuale și integrând în același timp activități suplimentare încă de la început pentru a aborda probleme care nu au putut fi rezolvate în configurația inițiativei actuale. În februarie 2013, Comitetul de evaluare a impactului a examinat și a aprobat raportul. În avizul său, Comitetul a solicitat îmbunătățiri ale raportului de evaluare a impactului, care au fost luate în considerare. În special, raportul explică în prezent mai bine problemele specifice, factorii determinanți și relația dintre obiective și ținte. Descrierea noului program în comparație cu actuala inițiativă a fost îmbunătățită pentru a se clarifica modul în care noul program va aborda deficiențele identificate.

3.
ELEMENTELE JURIDICE ALE PROPUNERII

3.1
Temei juridic

Propunerea pentru EMPIR se bazează pe articolul 185 din TFUE privind participarea Uniunii Europene la programele de cercetare și dezvoltare derulate de mai multe state membre, inclusiv participarea la structurile create pentru realizarea acestor programe.

3.2
Principiul subsidiarității

Principiul subsidiarității se aplică în măsura în care propunerea nu intră sub incidența competenței exclusive a Uniunii Europene. Subsidiaritatea este păstrată prin faptul că propunerea este bazată pe articolul 185 din TFUE, care prevede în mod explicit participarea Uniunii la programele de cercetare derulate de mai multe state membre.

Obiectivele propunerii nu pot fi realizate în mod satisfăcător de către statele membre în mod individual, deoarece amploarea și complexitatea cerințelor în materie de metrologie necesită investiții care depășesc bugetele de bază ale INM-urilor europene alocate cercetării. Excelența necesară pentru cercetarea și dezvoltarea de soluții metrologice de vârf se întinde dincolo de granițele naționale și nu poate fi cumulată doar la nivel național. Fără o abordare coerentă la nivel european și fără o masă critică, există un risc ridicat de dublare a eforturilor, cu consecința creșterii costurilor.

Valoarea adăugată a intervenției publice la nivelul UE se regăsește în capacitatea UE de a reuni programele naționale de cercetare compartimentate, de a contribui la conceperea de strategii de finanțare și de cercetare comune dincolo de frontierele naționale și de a atinge o masă critică de actori și investiții necesare pentru a aborda provocările cu care se confruntă sistemul de cercetare în domeniul metrologiei, sporind, în același timp, eficiența cheltuielilor publice. Se așteaptă ca UE să contribuie cu 50 % din finanțarea totală.

3.3
Principiul proporționalității

Articolul 185 din TFUE invită Uniunea „să prevadă, în acord cu statele membre în cauză, participarea la programe de cercetare și dezvoltare derulate de mai multe state membre, inclusiv participarea la structurile create pentru realizarea acestor programe.” Statele membre sunt forța motrice a inițiativei.

Propunerea respectă principiul proporționalității deoarece statele membre vor fi responsabile de elaborarea programului comun și de toate aspectele operaționale. Structura de punere în aplicare dedicată, EURAMET e.V, a demonstrat deja pentru inițiativa curentă EMRP că poate pune în aplicare programul în mod eficient și eficace. Uniunea va oferi stimulente pentru o mai bună coordonare, pentru a asigura sinergii cu politicile UE și cu prioritățile Orizont 2020 contribuind în același timp la acestea, va monitoriza punerea în aplicare a programului și va asigura protecția intereselor financiare ale UE.

3.4
Alegerea instrumentului

Inițiativa EMPIR propusă se va baza pe articolul 185 din TFUE. Concluziile evaluării intermediare și o analiză a opțiunilor în evaluarea impactului au demonstrat că articolul 185 constituie mijlocul cel mai adecvat pentru atingerea obiectivelor EMPIR.

3.5
Derogări de la normele de participare

În EMPIR, finanțarea oferită de către statele participante reprezintă în principal resursele alocate, cheltuielile directe în proiectele selectate prin intermediul finanțării instituționale a Institutelor Naționale de Metrologie (INM) și a Institutelor desemnate (ID) care participă la proiecte. Finanțarea instituțională a INM-urilor și a ID-urilor acoperă cota lor de cheltuieli generale alocate proiectelor (costurile indirecte ale proiectelor) și nerambursate în cadrul EMPIR. 

Contribuția UE pentru INM și ID trebuie să fie echivalentă cu contribuția statelor participante, ținând seama nu numai de finanțarea instituțională, astfel cum este descrisă mai sus, dar și de contribuția în numerar a statelor participante la costurile administrative (până la 30 de milioane EUR) și de proporția finanțării din partea Uniunii alocată altor entități (aproximativ 90 de milioane EUR). Prin urmare, se preconizează că, pentru INM și ID, contribuția UE va fi de 210 milioane EUR (43,75 %), iar contribuția din partea statelor participante va fi de 270 de milioane EUR (56,25 %).

Respectarea principiului de corelare va fi asigurată prin adaptarea contribuției UE și prin stabilirea unei rate forfetare mai mici pentru finanțarea din partea UE a costurilor indirecte pentru INM și ID, în comparație cu cea stabilită de normele de participare din Orizont 2020. Având în vedere că datele transmise de INM-urile și ID-urile care participă la proiectele EMRP, pe baza totalului costurilor indirecte arată că costurile eligibile indirecte ale acestora se ridică la 140 % din costurile eligibile directe ale proiectelor, în conformitate cu normele de participare la PC7, INM și DI vor declara costuri eligibile indirecte pe baza unei rate forfetare de 5 % din cheltuielile directe eligibile. Alte persoane juridice care participă la proiecte vor fi finanțate în conformitate cu normele de participare din Orizont 2020.

Aceasta implică o derogare de la articolul 24 pentru INM și ID.

Propunerea oferă garanții pentru a se asigura că principiul egalității de tratament și principiul transparenței sunt respectate de structura specifică de punere în aplicare atunci când se oferă sprijin financiar pentru terți, iar interesele financiare ale UE sunt protejate. De asemenea, aceasta prevede dispoziții detaliate în acest sens printr-un acord care urmează să fie încheiat de Uniune și structura specifică de punere în aplicare.

4.
IMPLICAȚIILE BUGETARE

Fișa financiară legislativă care însoțește prezenta decizie stabilește implicațiile bugetare orientative. Valoarea maximă a contribuției financiare a Uniunii la EMPIR, inclusiv creditele AELS, este de 300 milioane EUR, în prețuri curente, pentru durata programului-cadru Orizont 2020. Contribuțiile vor fi corelate cu următoarele provocări și teme
:

· poziția de lider în nanotehnologii, materiale avansate, biotehnologie și producție și prelucrare avansate (52,5 milioane EUR)

· poziția de lider în domeniul tehnologiei informațiilor și a comunicațiilor (37,5 milioane EUR)

· îmbunătățirea sănătății și bunăstării pe tot parcursul vieții (60 de milioane EUR)

îmbunătățirea securității alimentare, dezvoltarea agriculturii durabile, a cercetării marine și maritime și a bioeconomiei (15 milioane EUR)

· trecerea la un sistem energetic fiabil, sustenabil și competitiv (60 de milioane EUR)

realizarea unui sistem de transport european eficient din punctul de vedere al resurselor, ecologic, sigur și fără sincope (22,5 milioane EUR)

· realizarea unei economii cu o utilizare eficientă a resurselor și rezistentă la schimbările climatice, precum și a unei aprovizionări durabile cu materii prime (52,5 milioane EUR)

Dispozițiile deciziei și ale acordului de delegare care urmează să fie încheiat între Comisie și structura specifică de punere în aplicare trebuie să se asigure că interesele financiare ale Uniunii sunt protejate.
5.
ELEMENTE OPȚIONALE

5.1
Simplificare

Propunerea va simplifica procedurile administrative pentru autorități și organisme publice (UE sau naționale) și pentru părțile din sectorul privat.

UE va trata direct cu structura de implementare dedicată a EMPIR care va avea sarcina de a aloca, monitoriza și raporta utilizarea contribuției UE.

5.2
Clauza de reexaminare / de revizuire / privind încetarea de drept a efectelor juridice

Propunerea include o clauză de reexaminare pentru o reexaminare intermediară nu mai târziu de 2018.

5.3
Spațiul Economic European

Actul propus se referă la un subiect de interes pentru Spațiul Economic European și trebuie, prin urmare, extins la acesta.

2013/0242 (COD)

Propunere de
DECIZIE A PARLAMENTULUI EUROPEAN ŞI A CONSILIULUI
privind participarea Uniunii în cadrul unui program european pentru inovare și cercetare în domeniul metrologiei, derulat în comun de mai multe state membre
(Text cu relevanță pentru SEE) 
PARLAMENTUL EUROPEAN ŞI CONSILIUL UNIUNII EUROPENE, 
având în vedere Tratatul privind funcționarea Uniunii Europene, în special articolul 185 și articolul 188 al doilea paragraf,

având în vedere propunerea Comisiei Europene,

după transmiterea proiectului de act legislativ către parlamentele naționale,

având în vedere avizul Comitetului Economic și Social European,
 

hotărând în conformitate cu procedura legislativă ordinară,

întrucât:

(1)
În comunicarea sa Europa 2020 — O strategie europeană pentru o creștere inteligentă, durabilă și favorabilă incluziunii
, Comisia subliniază necesitatea dezvoltării unor condiții favorabile investițiilor în domeniul cunoașterii și inovării, pentru a realiza o creștere inteligentă, durabilă și favorabilă incluziunii în cadrul Uniunii. Atât Parlamentul European, cât și Consiliul au aprobat această strategie.

(2)
Orizont 2020 — Programul-cadru pentru cercetare și inovare (2014-2020), instituit prin Regulamentul (UE) nr..../2013 al Parlamentului European și al Consiliului din... 2013
 (denumit în continuare „Orizont 2020”) are ca obiectiv obținerea unui impact mai mare asupra cercetării și inovării, contribuind la consolidarea parteneriatelor public-public, inclusiv prin participarea Uniunii la programele derulate de mai multe state membre în temeiul articolului 185 din tratat. 

(3)
Prin Decizia nr. 912/2009/CE a Parlamentului European și a Consiliului din 16 septembrie 2009 privind participarea Comunității la un program european de cercetare și dezvoltare metrologică derulat de mai multe state membre
, Comunitatea a decis să facă o contribuție financiară la programul european de cercetare metrologică (denumit în continuare „EMRP”) echivalentă cu cea a statelor participante, dar de maximum 200 de milioane EUR, pe durata celui de-al șaptelea program-cadru al Comunității Europene pentru cercetare, dezvoltare tehnologică și activități demonstrative (2007-2013), instituit prin Decizia nr. 1982/2006/CE a Parlamentului European și a Consiliului din 18 decembrie 2006
. 

(4)
În aprilie 2012, Comisia a transmis Parlamentului European și Consiliului un raport privind evaluarea intermediară a programului european de cercetare metrologică — EMRP
. Această evaluare a fost efectuată de un grup de experți, la trei ani de la începutul programului. Opinia generală a grupului de experți a fost că EMRP este un program european comun de cercetare bine administrat, care a atins deja un nivel relativ ridicat de integrare științifică, administrativă și financiară. Grupul de experți a subliniat însă exploatarea industrială limitată, deschiderea limitată la excelența științifică din afara institutelor de metrologie și consolidarea insuficientă a capacităților. Grupul de experți a fost, de asemenea, de părere că ar putea fi construit un spațiu european de cercetare metrologică mai favorabil incluziunii prin punerea în aplicare a EMRP.

(5)
În conformitate cu Decizia .../2013/UE a Consiliului din... 2013 de instituire a programului specific de punere în aplicare a Orizont 2020 — Programul-cadru pentru cercetare și inovare (2014-2020)
, se poate acorda sprijin suplimentar programului european de cercetare metrologică.

(6)
Programul european pentru inovare și cercetare în domeniul metrologiei (denumit în continuare „EMPIR”), aliniat cu strategia Europa 2020 și cu inițiativele emblematice conexe, în special „O Uniune a inovării”
, „O agendă digitală pentru Europa”
, „Europă eficientă din punct de vedere energetic”
 și „O politică industrială adaptată erei globalizării”
, va fi un program mai ambițios și mai favorabil incluziunii, pus în aplicare pe o perioadă de zece ani (2014-2024) de către [28] de state participante. Ca parte a îmbunătățirilor din programul precedent, EMPIR va include activități privind inovarea și exploatarea industrială, cercetarea în domeniul normelor și al standardelor și consolidarea capacităților. 

(7)
Statele participante au intenția de a contribui la implementarea EMPIR în perioada acoperită de EMPIR (2014-2024). 

(8)
Ar trebui stabilit un plafon pentru participarea Uniunii la EMPIR pe durata programului-cadru Orizont 2020. În limita plafonului specificat, contribuția Uniunii ar trebui să fie egală cu contribuția statelor participante la EMPIR pentru a obține un efect de pârghie puternic și pentru a asigura o integrare mai puternică a programelor statelor participante.

(9)
În conformitate cu obiectivele prevăzute de Regulamentul (UE) nr..../2013, orice stat membru și orice țară asociată la programul-cadru Orizont 2020 ar trebui să aibă dreptul de a participa la EMPIR.

(10)
Contribuția financiară a Uniunii ar trebui să fie furnizată sub rezerva angajamentelor oficiale din partea statelor participante de a contribui la implementarea EMPIR și a îndeplinirii acestor angajamente. Contribuțiile statelor participante la EMPIR ar trebui să includă o contribuție la costurile administrative cu un plafon de 5 % din bugetul EMPIR. Statele participante ar trebui să se angajeze să își sporească, după caz, contribuția la EMPIR cu o capacitate de finanțare de rezervă de 50 % pentru a se asigura că pot să își finanțeze entitățile naționale (institutele naționale de metrologie și institutele desemnate) care participă la proiectele selectate. 

(11)
Punerea în aplicare în comun a EMPIR necesită o structură de punere în aplicare. Statele participante au convenit asupa unei structuri de punere în aplicare pentru EMRP și au înființat, în 2007, EURAMET e.V. (denumită în continuare EURAMET), o organizație non-profit sub jurisdicție germană și care constituie organizația regională de metrologie pentru Europa. EURAMET are, de asemenea, sarcini și obligații legate de o armonizare metrologică generală la nivel european și mondial. Aderarea la EURAMET este deschisă tuturor institutelor naționale de metrologie din Europa (INM), în calitate de membri, și institutelor desemnate (ID), în calitate de asociați. Apartenența la EURAMET nu este condiționată de existența unor programe naționale de cercetare în domeniul metrologiei. Având în vedere faptul că, în conformitate cu raportul privind evaluarea intermediară a EMRP, structura de guvernanță a EURAMET s-a dovedit a fi eficientă și de înaltă calitate pentru implementarea EMRP, EURAMET ar trebui să fie utilizată și pentru punerea în aplicare a EMPIR. EURAMET ar trebui să fie beneficiarul contribuției financiare a Uniunii. 

(12)
Pentru a atinge obiectivele EMPIR, EURAMET ar trebui să acorde sprijin financiar în principal sub formă de granturi pentru participanții la acțiuni selectate la nivelul EURAMET. Aceste acțiuni ar trebui să fie selectate în urma cererilor de propuneri, sub responsabilitatea EURAMET. Lista de clasificare ar trebui să fie obligatorie în ceea ce privește selectarea propunerilor și alocarea fondurilor din contribuția financiară a Uniunii și din contribuții din partea statelor participante pentru proiecte EMPIR. 

(13)
Contribuția financiară a Uniunii ar trebui să fie gestionată în conformitate cu principiul bunei gestiuni financiare și cu normele privind gestiunea indirectă prevăzute în Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii
 și în Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012
.

(14)
În scopul de a proteja interesele financiare ale Uniunii, Comisia ar trebui să aibă dreptul de a reduce, suspenda sau opri contribuția financiară a Uniunii dacă EMPIR este pus în aplicare în mod necorespunzător, parțial sau cu întârziere, sau dacă statele participante nu contribuie sau contribuie parțial sau cu întârziere, la finanțarea EMPIR. Aceste drepturi ar trebui să fie prevăzute în acordul de delegare care urmează a fi încheiat între Uniune și EURAMET. 

(15)
Participarea la acțiuni indirecte finanțate de EMPIR se află sub incidența Regulamentului (UE) nr...../2013 al Parlamentului European și al Consiliului din... 2013 de stabilire a normelor de participare și de difuzare pentru programul „Orizont 2020 — Programul-cadru pentru cercetare și inovare (2014-2020)
. Cu toate acestea, având în vedere cerințele specifice de funcționare a EMPIR, este necesar să se prevadă derogări de la respectivul regulament în conformitate cu articolul 1 alineatul (3) din regulamentul respectiv [normele de participare și de difuzare din programul Orizont 2020].

(16)
Contribuția din partea statelor participante reprezintă în principal finanțarea instituțională a INM-urilor și ID-urilor care participă la proiectele selectate. Contribuția din partea statelor participante ar trebui să includă, de asemenea, o contribuție în numerar la costurile administrative ale EMPIR. O parte din contribuția Uniunii ar trebui să fie alocată altor entități decât INM și ID care participă la proiectele selectate. Calcularea contribuției financiare a Uniunii pentru INM și ID care participă la proiecte EMPIR ar trebui să asigure faptul că valoarea contribuției Uniunii la EMPIR nu depășește valoarea contribuției statelor participante. Având în vedere faptul că finanțarea instituțională a INM-urilor și ID-urilor din statele participante corespunde cheltuielilor generale alocate proiectelor EMPIR și nerambursate de contribuția Uniunii, rata forfetară pentru finanțarea costurilor indirecte eligibile ale INM-urilor și ID-urilor ar trebui să fie adaptată în comparație cu cea stabilită în Regulamentul (UE) nr..../2013 [de stabilire a normelor de participare și de difuzare pentru programul „Orizont 2020 — Programul-cadru pentru cercetare și inovare (2014-2020)”]. Rata forfetară ar trebui stabilită în funcție de costurile totale directe declarate ca fiind eligibile de către INM și ID care participă la proiectele EMRP, care sunt stabile și care reprezintă o aproximare fiabilă a costurilor indirecte care urmează să fie suportate de către INM și ID care participă la proiecte EMPIR. Deoarece aceste costuri indirecte se ridică la 140 % din totalul costurilor directe eligibile ale INM și ID, cu excepția celor pentru subcontractare și a contribuțiilor în natură puse la dispoziție gratuit și care n-au fost utilizate efectiv la sediile acestora, rata forfetară pentru finanțarea costurilor indirecte ale INM-urilor și ID-urilor ar trebui redusă, în conformitate cu Regulamentul (UE) nr..../2013 al Comisiei, de la [20 %] la 5 %. Așadar, este oportun să se prevadă o derogare de la articolul 24 din regulamentul respectiv pentru INM și ID. Celelalte entități care participă la proiectele EMPIR ar trebui finanțate în conformitate cu regulamentul respectiv. 

(17)
Oportunitatea modelului de finanțare cu privire la principiul corelării între fondurile UE și cele din afara UE ar trebui reevaluată în momentul evaluării intermediare a EMPIR.

(18)
Auditurile beneficiarilor fondurilor Uniunii acordate în conformitate cu prezenta decizie ar trebui să garanteze o reducere a sarcinilor administrative, în conformitate cu Regulamentul (UE) nr..../2013 [programul-cadru Orizont 2020]. 

(19)
Interesele financiare ale Uniunii ar trebui să fie protejate prin măsuri proporționale pe tot parcursul ciclului de cheltuieli, inclusiv prin prevenirea, depistarea și investigarea neregulilor, recuperarea fondurilor pierdute, plătite în mod necuvenit sau incorect utilizate și, dacă este cazul, prin sancțiuni administrative și financiare în conformitate cu Regulamentul (UE, Euratom) nr. 966/2012.

(20)
Comisia ar trebui să realizeze o evaluare intermediară care să evalueze în special calitatea și eficiența EMPIR, progresele înregistrate în direcția obiectivelor stabilite, precum și o evaluare finală și să pregătească un raport cu privire la aceste evaluări. 

(21)
La cererea Comisiei, EURAMET și statele participante ar trebui să prezinte orice informații pe care Comisia trebuie să le includă în rapoartele privind evaluarea EMPIR. 

(22)
Obiectivul deciziei este participarea Uniunii la EMPIR, și anume de a sprijini furnizarea de soluții corespunzătoare, integrate și adecvate obiectivului urmărit de metrologie și crearea unui sistem european integrat de cercetare în domeniul metrologiei, cu o masă critică și o angajare activă la nivel regional, național, european și internațional care nu pot fi obținute în mod satisfăcător de către statele membre în mod individual. Amploarea și complexitatea cerințelor metrologice solicită investiții care depășesc bugetele de cercetare de bază ale institutelor naționale de metrologie și ale institutelor lor desemnate. Excelența necesară pentru cercetarea și dezvoltarea de soluții metrologice de vârf se întinde dincolo de granițele naționale și nu poate fi cumulată doar la nivel național. Având în vedere că obiectivul poate fi, prin urmare, mai bine realizat la nivelul Uniunii prin integrarea eforturilor naționale în cadrul unei abordări europene coerente, prin reunirea programelor naționale de cercetare compartimentate, prin favorizarea unor strategii comune în materie de cercetare și de finanțare între mai multe state membre și prin atingerea masei critice de actori și investiții necesare, Uniunea poate adopta măsuri, în conformitate cu principiul subsidiarității, astfel cum este prevăzut la articolul 5 din Tratatul privind Uniunea Europeană. În conformitate cu principiul proporționalității prevăzut la articolul respectiv, prezenta decizie nu poate depăși ceea ce este necesar pentru îndeplinirea acestor obiective,

ADOPTĂ PREZENTA DECIZIE:

Articolul 1
Participarea la Programul european pentru cercetare și inovare în domeniul metrologiei

1.
Uniunea participă la programul european pentru inovare și cercetare în domeniul metrologiei (denumit în continuare „EMPIR”) derulat în comun de Belgia, Bulgaria, Republica Cehă, Danemarca, Germania, Estonia, Irlanda, Grecia, Spania, Franța, Croația, Italia, Ungaria, Țările de Jos, Austria, Polonia, Portugalia, România, Slovenia, Slovacia, Finlanda, Suedia, Regatul Unit, precum și [Bosnia și Herțegovina, Norvegia, Serbia, Elveția și Turcia] (denumite în continuare „state participante”), în conformitate cu condițiile stabilite în prezenta decizie.

2.
Orice alt stat membru și orice alte țări asociate la Orizont 2020 — Programul-cadru pentru cercetare și inovare (2014-2020), instituit prin Regulamentul (UE) nr..../2013 al Comisiei... (denumit în continuare „Orizont 2020”) pot participa la EMPIR, cu condiția să îndeplinească condițiile stabilite la articolul 3 alineatul (1) litera (c) din prezenta decizie. Statele membre și țările asociate care îndeplinesc condițiile prevăzute la articolul 3 alineatul (1) litera (c) din prezenta decizie sunt considerate state participante în sensul prezentei decizii.

Articolul 2
Contribuția financiară a Uniunii 

1.
Valoarea maximă a contribuției financiare a Uniunii la EMPIR, inclusiv creditele AELS, este de 300 de milioane EUR. Contribuția se plătește din credite din bugetul general al Uniunii alocate pentru părțile relevante din programul specific de punere în aplicare a programului-cadru Orizont 2020, instituit prin Decizia.../2013/UE, în conformitate cu articolul 58 alineatul (1) litera (c) punctul (vi) și cu articolele 60 și 61 din Regulamentul (UE, Euratom) nr. 966/2012.

2.
Fără a depăși suma maximă prevăzută la alineatul (1), contribuția Uniunii este egală cu contribuțiile statelor participante la EMPIR excluzând contribuțiile statelor participante la costurile administrative care depășesc 5 % din bugetul EMPIR.

3.
Contribuția Uniunii nu poate fi folosită pentru a acoperi costurile administrative ale EMPIR.

Articolul 3
Condiții privind contribuția financiară a Uniunii

1.
Contribuția financiară a Uniunii este condiționată de următoarele:

(a) demonstrarea de către statele participante a faptului că EMPIR este înființat în conformitate cu anexele I și II;

(b) desemnarea de către statele participante, sau de către institutele naționale de metrologie (INM) desemnate de statele participante, a EURAMET e.V. (denumită în continuare EURAMET) drept structura responsabilă de punerea în aplicare a EMPIR și de primirea, alocarea și monitorizarea contribuției financiare a Uniunii;

(c) angajamentul fiecărui stat participant de a contribui la finanțarea EMPIR și de a stabili o capacitate de finanțare de rezervă de 50 % din suma angajamentului; 

(d) demonstrarea de către EURAMET a capacității sale de a pune în aplicare EMPIR, inclusiv de a primi, aloca și monitoriza contribuția Uniunii în cadrul gestiunii indirecte a bugetului Uniunii în conformitate cu articolele 58, 60 și 61 din Regulamentul (UE, Euratom) nr. 966/2012;

(e) instituirea unui model de guvernanță pentru EMPIR în conformitate cu anexa III;

2.
Pe perioada punerii în aplicare a EMPIR, contribuția Uniunii trebuie, de asemenea, să fie condiționată de următoarele: 

(f) punerea în aplicare de către EURAMET a obiectivelor EMPIR prevăzute în anexa I și a activităților prevăzute în anexa II în conformitate cu normele de participare și diseminare menționate la articolul 5;

(g) menținerea unui model de guvernanță adecvat și eficient în conformitate cu anexa III;

(h) respectarea de către EURAMET a cerințelor de raportare prevăzute în articolul 60 alineatul (5) din Regulamentul (UE, Euratom) nr. 966/2012;

(i) îndeplinirea angajamentelor prevăzute la alineatul (1) litera (c).

Articolul 4
Contribuții din partea statelor participante 

Contribuțiile din partea statelor participante cuprind următoarele:

(b) contribuții prin intermediul finanțării instituționale a INM-urilor și a institutelor desemnate (ID) care participă la proiecte EMPIR; 
(c) contribuții financiare la costurile administrative ale EMPIR. 

Articolul 5
Reguli de participare și diseminare

1.
În sensul Regulamentului (UE) nr..... [normele de participare și de difuzare pentru programul Orizont 2020], EURAMET este considerată un organism de finanțare și oferă sprijin financiar pentru acțiuni indirecte în conformitate cu anexa II la prezenta decizie. 

2.
Prin derogare de la articolul 24 alineatul (1) din Regulamentul (UE) nr.... [normele de participare și de difuzare pentru programul Orizont 2020], costurile eligibile indirecte ale INM și ale ID care participă la proiecte finanțate prin EMPIR sunt stabilite prin aplicarea unei rate forfetare de 5 % din totalul costurilor directe eligibile, exceptând costurile directe eligibile pentru subcontractare și costul resurselor puse la dispoziție de terți care nu sunt utilizate la sediul beneficiarului, precum și sprijinul financiar acordat unor părți terțe. 
3.
Evaluarea intermediară a EMPIR menționată la articolul 12 conține o evaluare integrală a costurilor indirecte ale INM și ale ID care participă la proiecte EMPIR și a finanțării instituționale respective. 

4.
Pe baza acestei evaluări și în sensul articolului 2 alineatul (2), EURAMET poate reduce rata forfetară stabilită la alineatul (2).

5.
În cazul în care nu este suficient, prin derogare de la articolul 22 alineatul (3) din Regulamentul (UE) nr.... [normele de participare și de difuzare pentru programul Orizont 2020], EURAMET poate aplica o rată de rambursare mai mică la costurile eligibile ale INM și ID care participă la proiecte finanțate prin EMPIR.

Articolul 6
Punerea în aplicare a EMPIR 

1.
EMPIR este pus în aplicare pe baza unor planuri anuale de activitate.

2.
EURAMET furnizează participanților sprijin financiar în principal sub formă de granturi, în urma cererilor de propuneri.

Înainte de identificarea temelor fiecărei cereri de propuneri, EURAMET invită persoanele sau organizațiile interesate din comunitatea de cercetare în domeniul metrologiei și utilizatorii să sugereze posibile subiecte de cercetare. 

Articolul 7
Acorduri între Uniune și EURAMET 

1.
Sub rezerva unei evaluări ex-ante pozitive a EURAMET în conformitate cu articolul 61 alineatul (1) din Regulamentul (UE, Euratom) nr. 966/2012, Comisia, în numele Uniunii, încheie cu EURAMET un acord de delegare și acorduri de transferuri anuale de fonduri.

2.
Acordul de delegare prevăzut la alineatul (1) se încheie în conformitate cu articolul 58 alineatul (3) și cu articolele 60 și 61 din Regulamentul (UE, Euratom) nr. 966/2012 și cu articolul 40 din Regulament delegat (UE) nr. 1268/2012. Acesta stabilește, de asemenea, următoarele:

(a) cerințele pentru contribuția EURAMET în ceea ce privește indicatorii de performanță prevăzuți în anexa II la Decizia (UE) nr..... [programul specific de punere în aplicare a programului-cadru Orizont 2020];

(b) cerințele pentru contribuția EURAMET în ceea ce privește monitorizarea prevăzută în anexa III la Decizia (UE) nr..... [programul specific de punere în aplicare a programului-cadru Orizont 2020]; 
(c) indicatorii de performanță specifici legați de funcționarea EURAMET;

(d) cerințele pentru EURAMET cu privire la furnizarea de informații privind costurile administrative și de cifre detaliate privind implementarea EMPIR;

(e) modalitățile de furnizare a datelor necesare pentru a garanta capacitatea Comisiei de a-și îndeplini obligațiile în materie de difuzare și raportare;

Articolul 8
Anularea, reducerea sau suspendarea contribuției financiare a Uniunii

Dacă EMPIR nu este pus în aplicare sau este pus în aplicare în mod necorespunzător, parțial sau cu întârziere, Comisia poate anula, reduce proporțional sau suspenda contribuția financiară în funcție de punerea în aplicare reală a EMPIR.

Dacă statele participante nu contribuie, contribuie parțial sau cu întârziere la finanțarea EMPIR, Comisia poate anula, reduce proporțional sau suspenda contribuția financiară a Uniunii, luând în considerare cuantumul fondurilor alocate de către statele participante pentru punerea în aplicare a EMPIR. 

Articolul 9
Audituri ex-post 

1.
Auditurile ex-post ale cheltuielilor privind acțiunile indirecte sunt efectuate de către EURAMET în conformitate cu articolul 23 din Regulamentul (UE) nr.... [programul-cadru Orizont 2020]. 

2.
Comisia poate decide să efectueze pe cont propriu auditurile menționate la alineatul (1).
Articolul 10
Protejarea intereselor financiare ale Uniunii

1.
Comisia ia măsurile adecvate pentru a se asigura că, atunci când acțiunile finanțate în temeiul prezentei decizii sunt puse în aplicare, interesele financiare ale Uniunii Europene sunt protejate prin aplicarea de măsuri preventive împotriva fraudei, corupției și oricăror altor activități ilegale, prin verificări eficace și, dacă se descoperă nereguli, prin recuperarea sumelor plătite în mod necuvenit și, dacă este cazul, prin aplicarea de sancțiuni administrative și financiare eficace, proporționale și disuasive. 

2.
EURAMET acordă personalului Comisiei și altor persoane autorizate de aceasta, precum și Curții de Conturi, accesul la amplasamentele și incintele sale și la toate informațiile, inclusiv la informațiile în format electronic, necesare pentru efectuarea auditurilor.

3.
Oficiul European de Luptă Antifraudă (OLAF) poate efectua investigații, inclusiv controale la fața locului și inspecții, în conformitate cu dispozițiile și procedurile prevăzute de Regulamentul (CE) nr. 1073/1999 al Parlamentului European și al Consiliului
 și de Regulamentul (Euratom, CE) nr. 2185/96 al Consiliului
, pentru a stabili dacă au avut loc fraude, cazuri de corupție sau orice activitate ilegală care afectează interesele financiare ale Uniunii în legătură cu un grant sau cu un contract finanțat în temeiul prezentei decizii.

4.
Contractele, acordurile de grant și deciziile de grant care rezultă din punerea în aplicare a prezentei decizii trebuie să conțină dispoziții de mandatare în mod expres a Comisiei, a EURAMET, a Curții de Conturi și a OLAF de a efectua astfel de audituri și investigații, în conformitate cu competențele lor respective. 

5.
În punerea în aplicare a EMPIR, statele participante iau măsurile legislative, de reglementare, administrative sau de altă natură necesare protecției intereselor financiare ale Uniunii, în special, pentru a asigura recuperarea în întregime a sumelor datorate Uniunii în conformitate cu Regulamentul (UE, Euratom) nr. 966/2012 și cu Regulamentul delegat (UE) nr. 1268/2012.

Articolul 11
Comunicarea informației

1.
La cererea Comisiei, EURAMET trimite toate informațiile necesare pentru pregătirea rapoartelor menționate la articolul 12.

2.
Statele participante transmit Comisiei, prin intermediul EURAMET, orice informații solicitate de Parlamentul European, Consiliu sau Curtea de Conturi privind gestionarea financiară a EMPIR.

3.
Comisia include informațiile menționate la alineatul (2) în rapoartele menționate la articolul 12.

Articolul 12
Evaluarea

1.
Până la 31 decembrie 2017, Comisia efectuează o evaluare intermediară a EMPIR. Comisia întocmește un raport cu privire la evaluarea respectivă, care include concluziile evaluării și observațiile Comisiei. Comisia transmite raportul respectiv Parlamentului European și Consiliului până la 30 iunie 2018.

2.
La finalul participării Uniunii în cadrul EMPIR, însă nu mai târziu de 31 decembrie 2024, Comisia efectuează o evaluare finală a EMPIR. Comisia întocmește un raport cu privire la evaluarea respectivă, care include rezultatele evaluării respective. Comisia transmite raportul Parlamentului European și Consiliului.

Articolul 13
Intrare în vigoare

Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

Articolul 14
Destinatari 

Prezenta decizie se adresează statelor membre.

Adoptată la Bruxelles,
Pentru Parlamentul European,
Pentru Consiliu

Preşedintele
Preşedintele

ANEXA I

Obiectivele EMPIR 

EMPIR are următoarele obiective generale:

(a) furnizarea de soluții de metrologie corespunzătoare, integrate și adecvate obiectivului urmărit, în sprijinul inovării și al competitivității industriale, precum și tehnologii de măsurare pentru abordarea provocărilor societale, cum ar fi sănătatea, mediul și energia, inclusiv sprijin pentru elaborarea și punerea în aplicare a politicilor;

(b) crearea unui sistem european integrat de cercetare în domeniul metrologiei, cu masă critică și o angajare activă la nivel regional, național, european și internațional. 

ANEXA II

Acțiuni indirecte sprijinite de EMPIR 

1.
EMPIR poate sprijini următoarele acțiuni indirecte în domeniul cercetării comune și al dezvoltării tehnologice:

1.1.
acțiuni tehnico-științifice de sprijin al metrologiei științifice fundamentale care pun bazele pentru toate etapele succesive, inclusiv cercetarea și dezvoltarea aplicată în metrologie și servicii legate de metrologie;

1.2.
cercetarea metrologică pentru a oferi soluții pentru provocările societale care se concentrează asupra contribuțiilor pentru energie, mediu și sănătate; 

1.3.
cercetare în vederea dezvoltării de noi instrumente vizând măsurarea utilizării industriale a tehnologiilor metrologice pentru a stimula inovarea în industrie; 

1.4.
cercetare și dezvoltare în metrologie prenormativă și co-normativă pentru standardele documentare prioritare în vederea utilizării expertizei institutelor de metrologie ale statelor participante pentru a contribui la punerea în aplicare a politicilor și pentru a accelera intrarea pe piață a produselor și serviciilor inovatoare; 

1.5.
activități de consolidare a capacităților în metrologie la niveluri tehnologice diferite, vizând realizarea unui sistem metrologic echilibrat și integrat în statele participante. 

2.
EMPIR poate sprijini acțiuni suplimentare pentru difuzarea și exploatarea rezultatelor cercetării în domeniul metrologiei.

EMPIR poate sprijini alte acțiuni care abordează în mod special institutele de metrologie care au capacități științifice limitate sau nu au deloc astfel de capacități, prin sprijinirea acestora în utilizarea altor programe ale UE, naționale sau regionale pentru formare și mobilitate, cooperare transfrontalieră sau investiții în infrastructuri de metrologie. 

3.
EMPIR poate sprijini organizarea de activități de formare de rețele pentru a promova EMPIR și pentru a-i maximiza impactul. 

4.
Acțiunile indirecte menționate la punctul 1 sunt efectuate de INM și de ID. Cu toate acestea, EMPIR încurajează și susține participarea altor entități. În urma acestei abordări, se estimează că aproximativ 15 % din bugetul EMPIR va fi folosit pentru aceste entități.

ANEXA III

Punerea în aplicare și guvernanța EMPIR

I
Rolul EURAMET
1.
EURAMET este responsabilă de punerea în aplicare a EMPIR, în conformitate cu articolul 3. Aceasta gestionează contribuția financiară a Uniunii la EMPIR și răspunde de pregătirea și punerea în aplicare a planului de lucru anual, de organizarea de cereri de propuneri, de gestionarea și clasificarea propunerilor și de orice alte activități care rezultă din planul anual de lucru. EURAMET este responsabilă de gestionarea granturilor, inclusiv de semnarea acordurilor de grant, de primirea, alocarea și monitorizarea utilizării contribuției financiare a Uniunii și a plăților către participanții la proiectele selectate efectuate în cadrul programului EMPIR.

Monitorizarea contribuției financiare a Uniunii acoperă toate activitățile de control și audit, de control ex ante și/sau ex post, necesare pentru îndeplinirea sarcinilor delegate către EURAMET de către Comisie. Aceste activități au ca scop obținerea unei asigurări rezonabile privind legalitatea și regularitatea operațiunilor de bază și eligibilitatea costurilor declarate în cadrul acordurilor de grant.

2.
EURAMET poate încredința statelor participante anumite sarcini administrative și logistice legate de punerea în aplicare a EMPIR.

II
Structura organizațională a EURAMET implicată în punerea în aplicare a EMPIR
1.
Comitetul EMPIR este organismul EMPIR de luare a deciziilor.

Comitetul EMPIR este format din reprezentanți ai membrilor EURAMET din statele participante. Ponderea voturilor se calculează pe baza angajamentelor naționale în conformitate cu regula rădăcinii pătrate.

Acesta ia decizii în special cu privire la agenda de cercetare și inovare strategică, planificarea cererilor de propuneri, procedura de evaluare, selectarea proiectelor care urmează să fie finanțate în funcție de listele de clasificare și monitorizarea progresului proiectelor finanțate. Acesta adoptă planul de lucru anual după obținerea aprobării din partea Comisiei.

Comisia are statut de observator în cadrul reuniunilor comitetului EMPIR. Cu toate acestea, adoptarea planului anual de lucru de către comitetul EMPIR necesită acordul prealabil al Comisiei. Comitetul EMPIR invită Comisia la reuniunile sale și transmite Comisiei documentele relevante. Comisia poate lua parte la discuții în cadrul comitetului EMPIR.

2.
Președintele comitetului EMPIR și adjunctul acestuia sunt aleși de către comitetul EMPIR. Președintele comitetului EMPIR este unul din cei doi vicepreședinți ai EURAMET. Președintele comitetului EMPIR trebuie să reprezinte EURAMET în chestiuni legate de EMPIR. 

3.
Consiliul de cercetare este format din experți la nivel înalt din industrie, din sectorul de cercetare, din universități și din organizațiile internaționale interesate. Acesta oferă consiliere strategică independentă cu privire la planul anual de lucru al EMPIR. Membrii Consiliului de cercetare sunt numiți de către adunarea generală a EURAMET.

4.
Secretariatul EURAMET care furnizează sprijin administrativ general pentru EURAMET gestionează conturile bancare pentru EMPIR.

5.
Unitatea de sprijin a gestiunii este înființată ca o parte a secretariatului EURAMET și răspunde de punerea în aplicare și de gestionarea curentă a EMPIR. 

FIȘĂ FINANCIARĂ LEGISLATIVĂ

1.
CADRUL PROPUNERII/INIȚIATIVEI

1.1.
Titlul propunerii/inițiativei

Participarea Uniunii Europene la un program european pentru inovare și cercetare în domeniul metrologiei (EMPIR) derulat în comun de mai multe state membre

1.2.
Domeniu sau domenii de politică vizate în structura ABM/ABB

Cercetare și inovare: Programul-cadru Orizont 2020

1.3.
Tipul propunerii/inițiativei

( Propunere/inițiativă care se referă la o acțiune nouă
( Propunere/inițiativă care se referă la o acțiune nouă ca urmare a unui proiect-pilot/a unei acțiuni pregătitoare

( Propunere/inițiativă care se referă la prelungirea unei acțiuni existente
X Propunere/inițiativă care se referă la o acțiune reorientată către o acțiune nouă
1.4.
Obiective

1.4.1.
Obiectiv(e) strategic(e) multianual(e) al(e) Comisiei vizat(e) de propunere/inițiativă

Obiectivele generale ale EMPIR sunt:

(1) furnizarea de soluții de metrologie integrate și adecvate obiectivului urmărit, în sprijinul inovării și al competitivității industriale, precum și de tehnologii de măsurare pentru abordarea provocărilor societale, cum ar fi sănătatea, mediul și energia, inclusiv sprijin pentru elaborarea și punerea în aplicare a politicilor;

(2) crearea unui sistem european integrat de cercetare în domeniul metrologiei, cu masă critică și o angajare activă la nivel regional, național, european și internațional.

1.4.2.
Obiectiv(e) specific(e) și activitatea (activitățile) ABM/ABB în cauză

Principalul obiectiv operațional al prezentei propuneri legislative, și anume participarea Uniunii la un program C&D și inovare derulat de mai multe state membre în domeniul metrologiei, este deja prevăzut în programul-cadru Orizont 2020 pentru cercetare și dezvoltare tehnologică.

Obiectivul specific asociat obiectivului operațional este constituit de înființarea și funcționarea EMPIR cu proiecte C&D ca principala realizare.

1.4.3.
Rezultatul (rezultatele) și impactul preconizate

A se preciza efectele pe care propunerea/inițiativa ar trebui să le aibă asupra beneficiarilor vizați/grupurilor vizate.

EMPIR va combina investițiile Uniunii și pe cele naționale în cercetarea în domeniul metrologiei în scopul de a furniza soluții corespunzătoare, integrate și adecvate obiectivului urmărit de metrologie în sprijinul inovării și al competitivității industriale, precum și tehnologii de măsurare care abordează provocările societale, precum sănătatea, mediul și energia.

Acest lucru va sprijini crearea unui sistem european integrat de cercetare în domeniul metrologiei, cu masă critică și o angajare activă la nivel regional, național, european și internațional.

1.4.4.
Indicatori de rezultat și de impact

A se preciza indicatorii care permit monitorizarea punerii în aplicare a propunerii/inițiativei.

Sunt așteptate următoarele rezultate care vor fi măsurate pe baza unor indicatori corespunzători:

Stimularea asimilării industriale și ameliorarea standardizării:

Indicatori: (a) cifra de afaceri rezultată din produse și servicii noi sau îmbunătățite în mod semnificativ care poate fi atribuită activităților de cercetare ale EMPIR și ale programelor care i-au precedat [obiectiv: 400 milioane EUR], (b) proporția din proiectele de cercetare stimulate de industrie [obiectiv: 20 %], (c) valoarea investițiilor întreprinderilor în proiecte EMPIR, (d) ponderea cercetării normative specifice [obiectiv : 10%], (e) participarea la program a comitetelor tehnice CEN/CENELEC/ISO/IEC și a organismelor de standardizare echivalente cu potențial de a beneficia în mod direct de pe urma proiectelor EMPIR.

Susținerea unui peisaj metrologic european coerent, durabil și integrat, în vederea exploatării depline a potențialului UE.

Indicatori: (f) proporția investițiilor naționale consacrate cercetării în metrologie în Europa care sunt coordonate sau influențate de program [obiectiv: 50 %], (g) participarea la program a oamenilor de știință care nu aparțin INM-urilor sau ID-urilor [obiectiv: dublă față de EMRP] (h) nivelul investițiilor din fondurile structurale și din alte programe europene, naționale sau regionale în activități legate din domeniul metrologiei (i) poziția de lider a Europei în comitetele internaționale de metrologie. 

Eficiența programului

Indicatori: (j) calitatea procedurii de depunere, evaluare și selecție a propunerilor; (k), timpul care trebuie acordat (l) costurile de funcționare pentru EMPIR [obiectiv: ≤ 5 %].

Beneficii socio-economice semnificative și contribuția la atingerea principalelor obiective ale politicii

Acest aspect va fi analizat în cadrul evaluării intermediare și finale independente, în plus față de ceilalți indicatori.

1.5.
Motivul (motivele) propunerii/inițiativei

1.5.1.
Cerință(e) de îndeplinit pe termen scurt sau lung

EMPIR va combina resursele Uniunii și pe cele naționale, va garanta că cercetarea metrologică are un impact mai mare asupra creșterii economice și a rezolvării provocărilor socioeconomice și va aborda fragmentarea existentă și deficiențele structurale ale sistemului european de cercetare și inovare în domeniul metrologiei.

1.5.2.
Valoarea adăugată a implicării UE

Valoarea adăugată a intervenției publice la nivelul UE se regăsește în capacitatea UE de a reuni programele naționale de cercetare compartimentate, de a contribui la conceperea de strategii de finanțare și de cercetare comune dincolo de frontierele naționale și de a atinge o masă critică de actori și investiții necesare pentru a aborda provocările cu care se confruntă sistemul de cercetare în domeniul metrologiei, sporind, în același timp, eficiența cheltuielilor publice.

EMPIR va îmbunătăți capacitățile de măsurare care au un impact strategic pentru Europa. Aceasta se va realiza într-un mod coerent și nefragmentat, cu ajutorul unei mase critice mai importante și va conduce la soluții interoperabile și mai eficiente din punct de vedere al costurilor.

1.5.3.
Învățăminte desprinse din experiențele anterioare similare

Evaluarea intermediară a EMRP predecesor desfășurat în temeiul PC7 a identificat anumite deficiențe care au fost abordate în proiectarea EMPIR (sprijin specific pentru inovare, standardizare, consolidarea capacităților și deschiderea programului față de cel mai înalt nivel științific).

1.5.4.
Coerența și posibila sinergie cu alte instrumente relevante

EMPIR va contribui la o serie de inițiative emblematice în cadrul strategiei Europa 2020 care sunt afectate de cercetare în domeniul metrologiei, inclusiv „O Uniune a inovării”, „O agendă digitală pentru Europa”, „O Europă eficientă din punct de vedere energetic” și „O politică industrială adaptată erei globalizării”.

EMPIR va avea o contribuție importantă la atingerea obiectivelor programului Orizont 2020, prin sprijinirea unor aspecte care sunt direct relevante pentru prioritățile programului Orizont 2020.

1.6.
Durata acțiunii și impactul financiar al acesteia

X Propunere/inițiativă cu durată determinată
· Propunere/inițiativă în vigoare de la 1.1.2014 până la 31.12.2024

· Impact financiar din 2014 până în 2020 pentru creditele de angajament și din 2014 până în 2024 pentru creditele de plată 

( Propunere/inițiativă cu durată nelimitată
· Punere în aplicare cu o perioadă de creștere în intensitate din AAAA până în AAAA,

· urmată de o perioadă de funcționare în regim de croazieră.

1.7.
Modalitate sau modalități de gestionare avută(e) în vedere

( Gestiune centralizată directă de către Comisie

X Gestiune centralizată indirectă, cu delegarea sarcinilor de execuție:

· (
agențiilor executive

· (
organisme instituite de Comunități

· X
organisme publice naționale/organisme cu misiune de serviciu public

· (
persoane cărora li se încredințează punerea în aplicare a unor acțiuni specifice în temeiul titlului V din Tratatul privind Uniunea Europeană, identificate în actul de bază relevant în sensul articolului 49 din Regulamentul financiar

( Gestiune partajată cu state membre
( Gestiune descentralizată împreună cu țări terțe

( Gestiune în comun cu organizații internaționale (a se preciza)
Dacă se indică mai multe tipuri de gestionare, se furnizează detalii suplimentare în secțiunea „Observații”.
Observații

O structură de punere în aplicare specifică intitulată EURAMET (denumită în continuare EURAMET) a fost instituită și este guvernată de statele participante pentru gestionarea inițiativei. Contribuția financiară a Uniunii la inițiativă va fi furnizată prin respectiva organizație.

2.
MĂSURI DE GESTIONARE

2.1.
Dispoziții în materie de monitorizare și raportare

A se preciza frecvența și condițiile.
Odată instituit, EMPIR va fi monitorizat prin rapoarte anuale furnizate de EURAMET.

Raportul anual va fi însoțit de o evaluare intermediară efectuată cel târziu în 2017. La sfârșitul participării Uniunii la EMPIR și nu mai târziu de 2024, o evaluare finală independentă va revizui atingerea obiectivelor, rezultatele și impacturile.

2.2.
Sistemul de gestiune și control

2.2.1.
Riscul (riscurile) identificat(e)

1) Capacitatea structurii de punere în aplicare dedicate EURAMET de a gestiona bugetul Uniunii și de a proteja interesele financiare ale UE.

2) Capacitatea statelor participante de a își finanța contribuțiile la program.

2.2.2.
Metoda (metodele) de control preconizată (preconizate)

Risc 1: a se vedea capitolul 2.3.

Risc 2: Fondurile UE pot fi eliberate numai pe baza dovezilor angajamentelor financiare naționale, atât la nivel de acord de finanțare anuală, cât și la nivelul plăților către participanții la proiecte naționale. O altă garanție este aceea că finanțarea UE nu poate depăși 50 % din totalul fondurilor publice din program, iar finanțarea UE nu poate acoperi cheltuielile administrative.

2.2.3.
Costurile și beneficiile controalelor și rata probabilă de neconformitate

Sistemul de control instituit pentru punerea în aplicare a programului va fi conceput astfel încât să ofere o garanție rezonabilă de a realiza buna gestionare a riscurilor legate de eficacitatea și eficiența operațiunilor, precum și de legalitatea și regularitatea operațiunilor aferente, luând în considerare natura specială a EMPIR ca parteneriat public-public. Sistemul de control trebuie să găsească un echilibru între încredere și control, ținând cont de costurile administrative și de alte costuri ale controalelor la toate nivelurile, în special în ceea ce privește participanții, astfel încât să poată contribui mai bine la realizarea obiectivelor din programul-cadru Orizont 2020.

2.3.
Măsuri de prevenire a fraudelor și a neregulilor

A se preciza măsurile de prevenire și de protecție existente sau preconizate.

Articolul 3 din decizia de înființare a EMPIR prevede că acordarea contribuției Uniunii este condiționată de respectarea de către EURAMET a cerințelor de raportare prevăzute la articolul 60 alineatul (5) din Regulamentul (UE, Euratom) nr. 966/2012. În conformitate cu articolul 8, Comisia poate rezilia, reduce sau suspenda contribuția sa. 

Acordul de delegare care urmează a fi încheiat între Comisie și EURAMET în conformitate cu articolul 61 din Regulamentul (UE, Euratom) nr. 966/2012 va oferi Comisiei posibilitatea de a supraveghea activitățile EURAMET, în special prin desfășurarea de audituri.

3.
IMPACTUL FINANCIAR ESTIMAT AL PROPUNERII/INIȚIATIVEI

3.1.
Rubrica (rubricile) din cadrul financiar multianual și linia bugetară (liniile bugetare) afectată (afectate)

· Liniile bugetare existente în ordinea rubricilor din cadrul financiar multianual și a liniilor bugetare. Tabelul trebuie actualizat după acord
	Rubrica din cadrul financiar multianual
	Linia bugetară
	Tipul 
cheltuielilor
	Contribuție 

	
	Număr 
[Descriere …...…..]
	Dif./ Nedif.
(
)
	Țări AELS

	Țări candidate

	 Țări terțe
	În sensul articolului 18 alineatul (1) litera (aa) din Regulamentul financiar 

	1A
	08.0204 

Activități orizontale ale Orizont 2020
	Dif./ Nedif.
	DA
	DA
	DA
	DA

	1A
	08 02 02 01

Poziția de lider în nanotehnologii, materiale avansate, biotehnologie și producție și prelucrare avansate
	Dif./ Nedif.
	DA
	DA
	DA
	DA

	1A
	08 02 03 01

Îmbunătățirea sănătății și bunăstării pe tot parcursul vieții
	Dif./ Nedif.
	DA
	DA
	DA
	DA

	1A
	08 02 03 02

Îmbunătățirea securității alimentare, dezvoltarea agriculturii durabile, a cercetării marine și maritime și a bioeconomiei; 
	Dif./ Nedif.
	DA
	DA
	DA
	DA

	1A
	08 02 03 03

Trecerea la un sistem energetic fiabil, durabil și competitiv 
	Dif./ Nedif.
	DA
	DA
	DA
	DA

	1A
	08 02 03 04

Realizarea unui sistem de transport european eficient din punctul de vedere al resurselor, ecologic, sigur și fără sincope, 
	Dif./ Nedif.
	DA
	DA
	DA
	DA

	1A
	08 02 03 05

O utilizare eficientă a resurselor și o economie rezistentă la schimbările climatice, precum și o aprovizionare durabilă cu materii prime 
	Dif./ Nedif.
	DA
	DA
	DA
	DA

	1A
	09 04 02 01

Poziția de lider în domeniul tehnologiei informațiilor și comunicațiilor 
	Dif./ Nedif.
	DA
	DA
	DA
	DA


3.2.
Impactul estimat asupra cheltuielilor

3.2.1.
Sinteza impactului estimat asupra cheltuielilor
milioane EUR (cu 3 zecimale)
	Rubrica din cadrul financiar multianual: 
	Numărul 
1A
	Rubrica 1A Competitivitate pentru creștere economică și ocuparea forței de muncă


	DG: RTD, CNECT
	
	
	Anul 
2014
	Anul
2015
	Anul
2016
	Anul
2017
	Anul
2018
	Anul
2019
	Anul
2020
	Anul
2021-2024
	TOTAL


	( Credite operaționale 
	
	
	
	
	
	
	
	
	

	08 02 02 01

Poziția de lider în nanotehnologii, materiale avansate, biotehnologie și producție și prelucrare avansate 
	Angajamente
	(1)
	5,000
	8,000
	8,500
	8,500
	8,000
	7,500
	7,000
	
	52,500

	
	Plăți
	(2)
	
	0,500
	5,300
	8,050
	8,500
	8,450
	7,950
	13,750
	52,500

	08 02 03 01

Îmbunătățirea sănătății și a bunăstării pe tot parcursul vieții 
	Angajamente
	(1a)
	5,714
	9,143
	9,714
	9,714
	9,143
	8,572
	8,000
	
	60,000

	
	Plăți
	(2a)
	
	0,571
	6,057
	9,200
	9,714
	9,658
	9,086
	15,714
	60,000

	08 02 03 02

Îmbunătățirea securității alimentare, dezvoltarea agriculturii durabile, a cercetării marine și maritime și a bioeconomiei; 
	Angajamente
	(1b)
	1,429
	2,285
	2,429
	2,429
	2,285
	2,143
	2,000
	
	15,000

	
	Plăți
	(2b)
	
	0,143
	1,514
	2,300
	2,429
	2,414
	2,271
	3,929
	15,000

	08 02 03 03

Trecerea la un sistem energetic fiabil, durabil și competitiv 
	Angajamente
	(1c)
	5,714
	9,144
	9,714
	9,714
	9,143
	8,571
	8,000
	
	60,000

	
	Plăți
	(2c)
	
	0,572
	6,057
	9,200
	9,714
	9,657
	9,086
	15,714
	60,000

	08 02 03 04

Realizarea unui sistem de transport european eficient din punctul de vedere al resurselor, ecologic, sigur și fără sincope, 
	Angajamente
	(1d)
	2,143
	3,428
	3,643
	3,643
	3,429
	3,214
	3,000
	
	22,500

	
	Plăți
	(2d)
	
	0,214
	2,272
	3,450
	3,643
	3,621
	3,407
	5,893
	22,500

	08 02 03 05

O utilizare eficientă a resurselor și o economie rezistentă la schimbările climatice, precum și o aprovizionare durabilă cu materii prime 
	Angajamente
	(1e)
	5,000
	8,000
	8,500
	8,500
	8,000
	7,500
	7,000
	
	52,500

	
	Plăți
	(2e)
	
	0,500
	5,300
	8,050
	8,500
	8,450
	7,950
	13,750
	52,500

	TOTAL credite
pentru DG RTD
	Angajamente
	= 1 + 1a - e
	25,000
	40,000
	42,500
	42,500
	40,000
	37,500
	35,000
	
	262,500

	
	Plăți
	= 2 + 2A - e
	
	2,500
	26,500
	40,250
	42,500
	42,250
	39,750
	68,750
	262,500

	09 04 02 01

Poziția de lider în domeniul tehnologiei informațiilor și comunicațiilor 
	Angajamente
	(1f)
	 
	
	5,000
	5,000
	7,500
	10,000
	10,000
	
	37,500

	
	Plăți
	(2f)
	 
	
	
	0,500
	5,000
	5,250
	7,750
	19,000
	37,500

	TOTAL credite
pentru DG CNECT
	Angajamente
	= 1f
	 
	
	5,000
	5,000
	7,500
	10,000
	10,000
	
	37,500

	
	Plăți
	= 2f
	 
	
	
	0,500
	5,000
	5,250
	7,750
	19,000
	37,500

	
	
	(3)
	
	
	
	
	
	
	
	
	

	TOTAL credite
pentru DG RTD, CNECT
	Angajamente
	= 1 + 1a - f
	25,000
	40,000
	47,500
	47,500
	47,500
	47,500
	45,000
	
	300,000

	
	Plăți
	= 2 + 2a - f
	
	2,500
	26,500
	40,750
	47,500
	47,500
	47,500
	87,750
	300,000


	( TOTAL credite operaționale 
	Angajamente
	(4)
	25,000
	40,000
	47,500
	47,500
	47,500
	47,500
	45,000
	
	300,000

	
	Plăți
	(5)
	
	2,500
	26,500
	40,750
	47,500
	47,500
	47,500
	87,750
	300,000

	( TOTAL credite cu caracter administrativ finanțate din bugetul anumitor programe (08 01 05) 
	(6)
	0,131
	0,134
	0,136
	0,139
	0,142
	0,145
	0,148
	
	0,975

	TOTAL credite 
în cadrul RUBRICII 1A
din cadrul financiar multianual
	Angajamente
	=4+ 6
	25,131
	40,134
	47,636
	47,639
	47,642
	47,645
	445,148
	
	300,975

	
	Plăți
	=5+ 6
	0,131
	2,634
	26,636
	40,889
	47,642
	47,645
	47,648
	87,750
	300,975


Acest tabel prezintă sursa anuală de finanțare a EMPIR. Cu toate acestea, bugetul alocat EMPIR va fi pus în aplicare de către linia bugetară 08.0204 Activități orizontale ale Orizont 2020.
	Rubrica din cadrul financiar 
multianual 
	1A
	Rubrica 1A Competitivitate pentru creștere economică și ocuparea forței de muncă „Cheltuieli administrative”


milioane EUR (cu 3 zecimale)

	
	
	
	Anul 
2014
	Anul
2015
	Anul
2016
	Anul
2017
	Anul
2018
	Anul
2019
	Anul
2020
	TOTAL

	DG: RTD
	
	

	( Resurse umane
	0,131
	0,134
	0,136
	0,139
	0,142
	0,145
	0,148
	0,975

	( Alte cheltuieli administrative 
	
	
	
	
	
	
	
	

	TOTAL DG RTD
	Credite 
	0,131
	0,134
	0,136
	0,139
	0,142
	0,145
	0,148
	0,975


	TOTAL credite
pentru RUBRICA 1A
din cadrul financiar multianual 
	(Total angajamente = Total plăți)
	0,131
	0,134
	0,136
	0,139
	0,142
	0,145
	0,148
	0,975


milioane EUR (cu 3 zecimale)

	
	
	
	Anul 
2014
	Anul
2015
	Anul
2016
	Anul
2017
	Anul
2018
	Anul
2019
	Anul
2020
	Anul
2021 - 2024
	TOTAL

	TOTAL credite 
în cadrul RUBRICILOR 1- 5
din cadrul financiar multianual 
	Angajamente
	25,131
	40,134
	47,636
	47,639
	47,642
	47,645
	445,148
	
	300,975

	
	Plăți
	0,131
	2,634
	26,636
	40,889
	47,642
	47,645
	47,648
	87,750
	300,975


3.2.2.
Impactul estimat asupra creditelor operaționale

· (
Propunerea/inițiativa nu implică utilizarea de credite operaționale

· X
Propunerea/inițiativa implică utilizarea de credite operaționale, conform explicațiilor de mai jos:

credite de angajament în milioane EUR (cu 3 zecimale)

	Indicați obiectivele și realizările

(
	
	
	Anul
2014
	Anul
2015
	Anul
2016
	Anul
2017
	Anul
2018
	Anul
2019
	Anul
2020
	
	TOTAL

	
	
	

	
	Tip


	Costul mediu
	Numărul de realizări
	Costuri
	Numărul de realizări
	Costuri
	Numărul de realizări
	Costuri
	Numărul de realizări
	Costuri
	Numărul de realizări
	Costuri
	Numărul de realizări
	Costuri
	Numărul de realizări
	Costuri
	Număr total
	Cost total

	Înființarea și funcționarea EMPIR
	
	
	
	
	
	
	
	
	
	
	
	
	
	
	
	

	Realizări*, **
	Proiecte CD
	
	25
	50,000
	40
	80,000
	47
	95,000
	47
	95,000
	47
	95,000
	47
	95,000
	47
	90,000
	300
	600,000

	Subtotal pentru obiectivul specific nr. 1
	25
	50,000
	40
	80,000
	47
	95,000
	47
	95,000
	47
	95,000
	47
	95,000
	47
	90,000
	300
	600,000

	COSTURI TOTALE
	25
	50,000
	40
	80,000
	47
	95,000
	47
	95,000
	47
	95,000
	47
	95,000
	47
	90,000
	300
	600,000


1 Contribuția UE la costurile totale nu trebuie să depășească 300 de milioane EUR.

(*) Costurile administrative ale EURAMET e.V. pentru implementarea EMPIR, cu un plafon de 30 milioane EUR [5 %], vor fi acoperite de statele participante fără nicio contribuție din partea Uniunii.

(**) Se presupune un cost mediu de 2 milioane EUR pentru fiecare proiect EMPIR; Bugetul total al programului de 600 milioane EUR este estimat că va finanța aproximativ 300 de proiecte. 
3.2.3.
Impactul estimat asupra creditelor cu caracter administrativ

3.2.3.1.
Rezumat

· (
Propunerea/inițiativa nu implică utilizarea de credite administrative

· X
Propunerea/inițiativa implică utilizarea de credite administrative, conform explicațiilor de mai jos:

milioane EUR (cu 3 zecimale)

	
	Anul 
2014
	Anul
2015
	Anul
2016
	Anul
2017
	Anul
2018
	Anul
2019
	Anul
2020
	TOTAL


	RUBRICA 5
din cadrul financiar multianual
	
	
	
	
	
	
	
	

	Resurse umane 
	
	
	
	
	
	
	
	

	Alte cheltuieli administrative 
	
	
	
	
	
	
	
	

	Subtotal RUBRICA 5
din cadrul financiar multianual 
	
	
	
	
	
	
	
	


	În afara RUBRICII 5
 din cadrul financiar multianual

	
	
	
	
	
	
	
	

	Resurse umane 
	0,131
	0,134
	0,136
	0,139
	0,142
	0,145
	0,148
	0,975

	Alte cheltuieli 
cu caracter administrativ
	
	
	
	
	
	
	
	

	Subtotal 
în afara RUBRICII 5
din cadrul financiar multianual 
	0,131
	0,134
	0,136
	0,139
	0,142
	0,145
	0,148
	0,975


	TOTAL
	0,131
	0,134
	0,136
	0,139
	0,142
	0,145
	0,148
	0,975


Necesarul de credite administrative va fi acoperit de creditele care sunt deja afectate gestionării acțiunii și/sau care au fost redistribuite în cadrul Direcției Generale, însoțite, dacă este necesar, de orice fel de alocare suplimentară care poate fi acordată Direcției Generale responsabile de gestionare, în temeiul procedurii anuale de alocare și în funcție de constrângerile bugetare,

3.2.3.2.
Necesarul de resurse umane estimat

· (
Propunerea/inițiativa nu implică utilizarea de resurse umane,

· X
Propunerea/inițiativa implică utilizarea de resurse umane, conform explicațiilor de mai jos:

Estimarea trebuie exprimată în unități echivalente normă întreagă

	
	Anul 
2014
	Anul
2015
	Anul
2016
	Anul
2017
	Anul
2018
	Anul
2019
	Anul
2020
	TOTAL

	( Posturi din schema de personal (posturi de funcționari și de agenți temporari)

	08 01 01 01 (la sediu și în birourile de reprezentare ale Comisiei)
	
	
	
	
	
	
	
	

	XX 01 01 02 (în delegații)
	
	
	
	
	
	
	
	

	08 01 05 01 (cercetare indirectă)
	1
	1
	1
	1
	1
	1
	1
	7

	10 01 05 01 (cercetare directă)
	
	
	
	
	
	
	
	

	( Personal extern (în echivalent normă întreagă: ENI)



	XX 01 02 01 (AC, INT, END din „pachetul global”)
	
	
	
	
	
	
	
	

	XX 01 02 02 (AC, INT, JED, AL și END în delegații)
	
	
	
	
	
	
	
	

	XX 01 04 aa


	- la sediu
	
	
	
	
	
	
	
	

	
	- în delegații 
	
	
	
	
	
	
	
	

	XX 01 05 02 (AC, END, SNE, în cadrul cercetării directe)

	
	
	
	
	
	
	
	

	10 01 05 02 (CA, SNE, INT — Cercetare directă)
	
	
	
	
	
	
	
	

	Alte linii bugetare (a se preciza)
	
	
	
	
	
	
	
	

	TOTAL
	1
	1
	1
	1
	1
	1
	1
	7


Necesarul de resurse umane va fi acoperit de efectivele de personal ale DG Cercetare și Inovare deja alocate gestionării acțiunii și/sau realocate intern în cadrul Direcției Generale, completate, după caz, prin resurse suplimentare ce ar putea fi alocate Direcției Generale care gestionează acțiunea în cadrul procedurii de alocare anuală și în lumina constrângerilor bugetare.

Descrierea sarcinilor care trebuie efectuate:

	Funcționari: 
Participarea la reuniunile Comitetului EMPIR și la reuniunile Consiliului de cercetare EMPIR, precum și la ateliere și la evenimente de difuzare

Observator în evaluările propunerilor EMPIR

Negocierea și pregătirea acordului cu structura de punere în aplicare specifică

Pregătirea deciziei anuale de finanțare și a plăților conexe

Aprobarea planului anual de lucru

Monitorizarea punerii în aplicare pe baza rapoartelor anuale și coordonarea evaluărilor intermediare și finale

Auditarea financiară și juridică a punerii în aplicare a EMPIR



	Personal extern n/a
	


3.2.4.
Compatibilitatea cu cadrul financiar multianual actual

· X
Propunerea/inițiativa este compatibilă cu cadrul financiar multianual actual,

· (
Propunerea/inițiativa necesită o reprogramare a rubricii corespunzătoare din cadrul financiar multianual, 

· (
Propunerea/inițiativa necesită recurgerea la instrumentul de flexibilitate sau la revizuirea cadrului financiar multianual,
3.2.5.
Participarea terților la finanțare

· Propunerea/inițiativa prevede cofinanțare, estimată în cele ce urmează:

credite în milioane EUR (cu 3 zecimale)

	
	2014
	2015
	2016
	2017
	2018
	2019
	2020
	Total

	Statele participante
	25,000
	40,000
	47,500
	47,500
	47,500
	47,500
	45,000
	300,000

	TOTAL credite cofinanțate 
	25,000
	40,000
	47,500
	47,500
	47,500
	47,500
	45,000
	300,000



Detalii privind cofinanțarea

Se va furniza o contribuție maximă din partea Uniunii Europene de până la 300 de milioane EUR, care va face obiectul unei contribuții de cel puțin 300 de milioane EUR din partea statelor participante între 2014-2024 de la bugetele naționale către EMPIR.

3.3.
Impactul estimat asupra veniturilor

· X
Propunerea/inițiativa nu are impact financiar asupra veniturilor,

· (
Propunerea/inițiativa are următorul impact financiar:

· (
asupra resurselor proprii

· (
asupra veniturilor diverse[image: image2.wmf] 

�	Decizia nr. 912/2009/CE a Parlamentului European și a Consiliului din 16 septembrie 2009 privind participarea Comunității la un program european de cercetare și dezvoltare în metrologie derulat de mai multe state membre (JO L 257 din 30.9.2009)


�	Suma este orientativă și va depinde de valoarea finală pentru DG RTD și DG CNECT în cadrul provocării (provocărilor)/temei (temelor) menționate mai sus.


�	JO … [avizul CES]


�	COM(2010) 2020 final din 3 martie 2010.


�	JO … [PC H2020]


�	JO L 257, 30.9.2009, p. 12.


�	JO L 412, 30.12.2006, p. 1.


�	COM(2012) 174 final din 16 aprilie 2012.


�	JO … [PS H2020]


�	COM(2010) 546 final din 6 octombrie 2010.


�	COM (2010) 245 final/2 din 26 august 2010


�	COM (2011) 21 din 26 ianuarie 2011 


�	COM (2012)582 final din 10 octombrie 2012. 


�	JO L 298, 26.10.2012.


�	JO L 362, 31.12.2012.


�	JO … [NP H2020]


�	JO L 136, 31.5.1999, p. 1.


�	JO L 292, 15.11.1996, p. 2.


�	ABM (Activity Based Management): gestionarea pe activități – ABB: stabilirea bugetului pe activități.


�	Astfel cum sunt menționate la articolul 49 alineatul (6) litera (a) sau (b) din Regulamentul financiar.


�	Explicațiile privind modurile de gestionare, precum și trimiterile la Regulamentul financiar sunt disponibile pe site-ul BudgWeb: � HYPERLINK "http://www.cc.cec/budg/man/budgmanag/budgmanag_en.html" ��http://www.cc.cec/budg/man/budgmanag/budgmanag_en.html�


�	Astfel cum sunt menționate la articolul 185 din Regulamentul financiar.


�	Dif. = credite diferențiate / Nedif. = credite nediferențiate.


�	AELS: Asociația Europeană a Liberului Schimb.


�	Țările candidate și, după caz, țările potențial candidate din Balcanii de Vest.


�	Suma este orientativă și va depinde de valoarea finală pentru DG RTD și DG CNECT în cadrul provocării (provocărilor)/temei (temelor) menționate mai sus.


�	Asistență tehnică și/sau administrativă și cheltuieli de sprijinire a implementării programelor și/sau a acțiunilor UE (fostele linii „BA”), cercetare indirectă și cercetare directă.


�	AC = agent contractual; AL = agent local; END = expert național detașat; INT = personal pus la dispoziție de agenții de muncă temporară („Intérimaire”); JED = „Jeune Expert en Délégation” (expert tânăr în delegații). 


�	Subplafonul pentru personal extern din credite operaționale (fostele linii „BA”).

